Kommerciel optimering af gasinfrastrukturen
Distribution & Customer Solutions' gaskøbsaftaler er fleksible
Kommerciel optimering af gasinfrastrukturen Kommerciel optimering af gasinfrastrukturen
Distribution & Customer Solutions varetager de kommercielle aktiviteter i forbindelse med en del af DONG Energy's gasinfrastruktur. Det sikrer, at vi kommercielt forbedrer brugen af gasledninger og lagerfaciliteter.
Vi har gaskontrakter, der giver os fleksibilitet med hensyn til mængde og levering
Vores infrastruktur giver os adgang til Nordeuropa
Af hensyn til forsyningssikkerheden har Distribution & Customer Solutions adgang til flere gaslagerfaciliteter
Fleksibilitet i køb og levering af gas
Distribution & Customer Solutions' gaskøbsaftaler er fleksible i forhold til mængden af gas, der skal købes af DONG Energy på forskellige tidspunkter. Det gør det muligt for Distribution & Customer Solutions at tilpasse indkøb til efterspørgslen fra vores kunder. Aftalerne er også fleksible med hensyn til, hvor i Nordeuropa Distribution & Customer Solutions ønsker gassen leveret. Gassen kan således sendes til de markeder, hvor efterspørgslen er størst. Denne diversificering og fleksibilitet gør det muligt for os at øge værdien af vores samlede gasportefølje.
DONG Energy ejer en række gasledninger i den danske del af Nordsøen og har lejet kapacitet i store dele af det europæiske gastransmissionssystem. Vi har dermed adgang til de fleste gasmarkeder i Nordeuropa. Med denne adgang kan Distribution & Customer Solutions transportere gassen dertil, hvor efterspørgslen er størst på et givet tidspunkt.
Høj forsyningssikkerhed fra gaslagre
DONG Energy har adgang til en række gaslagre i Danmark og Tyskland, hvor Distribution & Customer Solutions har lejet kapacitet under lange eller korte lejeaftaler. Udover en højere forsyningssikkerhed giver disse lagre fleksibilitet, for eksempel ved at Distribution & Customer Solutions kan bruge gas fra lagrene, frem for at købe den på markedet i perioder, hvor prisen er høj.
Tyske og hollandske gaslagerfaciliteter
I Tyskland lejer, leaser og ejer vi andele af en række gaslagerfaciliteter. Vi har indgået kontrakter om langsigtet leasing eller køb af lagerkapacitet på i alt 7,2 TWh. Derudover har vi importkapacitet i den hollandske Gate LNG terminal i Rotterdam.